Bolesť chodila v oblasti prstov
Dobrý deň.
Po svadbe som mala opuchnuté chodidlo, no bolest pretrváva,  (2 týždne. Iba v oblasti pod prstami pri nášľape. Pri masírovani daného miesta pociťujem aj mierne brnenie 3 a 4 prstu. Neviem špecifikovať bolest, ale z kostí ani z kĺbu zrejme nevychádza.  V kľude to necítim,  iba pri nášľape.
Dobrý deň.
Ďakujeme za Vašu otázku.
Pre rýchlu úľavu od bolesti odporúčam
Algesal krém
, ktorý obsahuje kombináciu liečiv. Salicyláty (dietylaminiumsalicylát) pôsobia proti bolesti, protizápalovo a znižujú opuch. Myrtekaín znižuje svalové napätie a spôsobuje lokálne znecitlivenie. Krém sa nanáša 2-3x denne na postihnuté miesto, vtiera sa do úplnej absorpcie do kože. Po aplikácii krému je potrebné umyť si ruky. Odporúčaná dĺžka liečby týmto krémom je 15 dní.
Na zmiernenie pocitu brnenia odporúčam liek
Milgamma N
, ktorý podporuje správnu funkciu nervového systému. Obsahuje vitamíny B1, B6 a B12. Pri vysokom dávkovaní lieči zápalové a bolestivé ochorenia nervov a súčasne má aj regeneračné účinky. Odporúčané dávkovanie je 1 kapsula 3 - 4x denne.
Pre lepšiu účinnosť a rýchlejšiu úľavu je vhodné doplniť magnézium (horčík), ktorý priaznivo pôsobí na svaly a nervy.
V prípade, že po preliečení nedôjde k zlepšeniu, prípadne dôjde k zhoršeniu stavu, bude potrebné vyhľadať lekára, ktorý zistí príčinu bolesti a nastaví adekvátnu liečbu.
Prajem pekný zvyšok dňa.
S pozdravom
Mgr. Barbora Bičanovská